**Törökszentmiklós Városi Önkormányzat Képviselő-testületének**

**255/2020. (XII.17.) számú**

**H a t á r o z a t a**

**Helyi rádió-műsor és hírlapszolgáltatás ellátásáról szóló szerződés módosításáról**

Törökszentmiklós Város Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésébe foglalt felhatalmazása alapján Törökszentmiklós Városi Önkormányzat Képviselő-testületének feladat-és hatáskörében eljárva, a veszélyhelyzet kihirdetéséről szóló 478/2020. (XI.3.) Kormányrendelet által kihirdetett veszélyhelyzetre tekintettel az alábbi döntést hozza:

1. Törökszentmiklós Városi Önkormányzat Képviselő-testülete a helyi rádió-műsor szolgáltatására megkötött szerződését az 1. sz. melléklet alapján meghosszabbítja.
2. Törökszentmiklós Városi Önkormányzat Képviselő-testülete a Törökszentmiklósi Hírlap és mellékleteinek elkészítésére vonatkozó szolgáltatási szerződését az 2. sz. melléklet alapján meghosszabbítja.
3. A Képviselő-testület a szerződések aláírására felhatalmazza a polgármestert.

Határidő: Azonnali

Felelős: Markót Imre polgármester

K.m.f.

 Markót Imre

 polgármester

Erről értesítést nyer:

1. Markót Imre polgármester
2. Dr. Rimóczi Imre jegyző
3. Polgármesteri Kabinet
4. Rádió Horizont Kft.
5. Közpénzügyi Osztály
6. Irattár
7. sz. Melléklet a 255/2020. (XII.17.) K. t. számú határozathoz

**Szolgáltatási szerződés**

Mely létrejött **Törökszentmiklós Városi Önkormányzat** (Székhelye: 5200 Törökszentmiklós, Kossuth Lajos u. 135., adószáma: 15732767-2-16, képviseli: Markót Imre polgármester) továbbiakban **Megrendelő**, és

**RÁDIÓ HORIZONT Kft.** (Székhelye: 5200 Törökszentmiklós, Kossuth tér 6., adószáma: 13082475-2-16, képviseli: Édes Krisztina megbízott ügyvezető) továbbiakban: **Szolgáltató**

között **helyi rádió-műsor készítésére** alulírott időben az alábbi feltételekkel:

1) Szolgáltató feladata, hogy az alább felsorolt szolgáltatásokat nyújtsa rádió-műsor keretében:

1. Hetente egy alkalommal Önkormányzati Magazin címmel műsort szerkeszt a Médiatörvény lineáris közösségi médiaszolgáltatás szabályai szerint. A műsor terjedelme legalább 40 perc, melyben a tiszta beszédidő legalább 30 percet elér.
2. A magazinműsorban pártatlanul és hitelesen tájékoztatást nyújt a Képviselő-testület, a Polgármesteri Hivatal aktuális munkájáról, gondoskodik a közérdekű információk lakosság számára történő közvetítéséről.
3. A magazin sugárzására minden héten pénteken, ***fő műsoridőben*** 1420-tól kerül sor. A szerkesztett műsort rendszeresen megismétli szombatonként 1420 perckor és hétfőn 1420 perckor.Ezen időpontoktól csak a Megrendelő előzetes írásbeli engedélye alapján térhet el.

A magazinműsort szombaton, vasárnap és kedden 0000-0300  órakeretben az aktuális előző napi műsort megismétli.

A magazinműsort és a várost érintő híranyagot a Rádió Törökszentmiklós online folyóiratán rendszeresen megjelenteti.

A helyi közélettel foglalkozó, a helyi mindennapi életet segítő műsorszámok, műsorelemek arányát a teljes műsoridő 33,3 %-ban teljesíti.

1. Külön díjazás nélkül jelenteti meg a közérdekű közleményeket.
2. Közérdekű közleménynek a szerződés alkalmazása során az olyan információ minősül, amely állami vagy önkormányzati feladatot ellátó szervezet, illetve egyéb közcélt ellátó természetes személy és szervezet kérése alapján a lakosság figyelemfelhívását szolgálja, illetve amely valamely közérdekű cél támogatására, közérdekű eseményen való részvételre, valamint veszélyhelyzetre hívja fel a figyelmet.
3. A szolgáltató és a megrendelő folyamatosan együttműködik, a szolgáltató a megrendelővel való napi egyeztetést a médiareferens személyén keresztül végzi.
4. Az Önkormányzati Magazint, a közérdekű közleményeket és minden esetleges egyéb, jelen szerződés alapján megjelent műsorszámot archivál.
5. Minden hónap 4. napjáig a megelőző hónap archivált műsorszámait elektronikus adathordozón átadja az Ipolyi Arnold Művelődési Központ, Könyvtár és Butyka Béla Helytörténeti Gyűjtemény (5200 Törökszentmiklós, Pánthy Endre út 2-6.) részére. Az átvételről a Könyvtár írásos igazolást ad ki, amely a Szolgáltató által benyújtandó számla melléklete, és egyben a kifizetés feltétele is. Az archivált példányt a Könyvtár, a Megrendelő, illetve akinek a Megrendelő írásos engedélyt ad szabadon felhasználhatja.

2) A Felek a szerződés során együttműködnek. Az együttműködésben Megrendelő részéről a szolgáltatások tartalmi kérdéseiben a kijelölt sajtó- és média referens, a szerződés teljesítése és a szerződési nyilatkozatok megtétele tekintetében a polgármester jogosult nyilatkozattételre. A médiareferens személyében történő esetleges változást a Megrendelő írásban közli a Szolgáltatóval.

3) A Felek e szerződést ***2021. január 1-től 2021. december 31-ig*** terjedő időre kötik meg.

4) Szolgáltatót az 1) pont szerinti szolgáltatásokért ***évente 4.800.000,- Ft+ÁFA*** szolgáltatási díj illeti meg. A díjról Szolgáltató havi egyenlő összegű bontásban számlát állít ki, melynek esedékessége a tárgyhónapot követő hónap 5. napjánál korábbi időpont nem lehet. A kifizetés feltétel az 1) h) pontban meghatározott, Könyvtár által kiállított igazolás csatolása. A Szolgáltató a Megrendelő előzetes tájékoztatása mellett évente kettő alkalommal maximum 6 hónapos időtartamra előlegszámlát bocsájthat ki.

5) Megrendelőt azonnali hatályú felmondás illeti meg, ha Szolgáltató szerződéses kötelezettségeit megszegi, és azt írásbeli felszólítás ellenére sem teljesíti (pótolja). Szerződéses kötelezettségnek tekintendő az 1) pont szerinti szolgáltatások bármelyike. Azonnali hatályú felmondással élhet továbbá a Megrendelő, ha a Szolgáltató megszegi a Médiaszolgáltatásról és a tömegkommunikációról szóló 2010. évi CLXXXV. törvény rendelkezéseit, és e tényt hatóság jogerős határozatában megállapítja. Az azonnali hatályú felmondás a közlés hónapjának utolsó napjára szól akkor, ha Megrendelő másként nem nyilatkozik. Amennyiben a Nemzeti Média és Hírközlési Hatóság nem ad engedélyt a Rádió Horizont Kft. műsor szolgáltatására, úgy a megrendelőt azonnali hatályú felmondás illeti meg.

6) Szolgáltató azonnali hatályú felmondásra jogosult, ha Megrendelő a 4) pont szerinti díjat írásbeli felszólításra sem fizeti meg.

A Felek fenti szerződést, mint akaratukkal mindenben megegyezőt írták alá.

Törökszentmiklós, 2020. december ……

|  |  |
| --- | --- |
| **\_\_\_\_\_\_\_\_\_\_\_\_\_\_\_\_\_\_\_\_\_\_****Törökszentmiklós Városi Önkormányzat****Megrendelő** | **\_\_\_\_\_\_\_\_\_\_\_\_\_\_\_\_\_\_\_\_\_\_****Rádió Horizont Kft.****Szolgáltató** |

|  |
| --- |
| **\_\_\_\_\_\_\_\_\_\_\_\_\_\_\_\_\_\_\_\_\_\_****Jogi ellenjegyző** |

|  |
| --- |
| **\_\_\_\_\_\_\_\_\_\_\_\_\_\_\_\_\_\_\_\_\_\_****Pénzügyi ellenjegyző** |

1. sz. melléklet a 255/2020. (XII.17.) K. t. számú határozathoz

**Szolgáltatási szerződés**

Mely létrejött **Törökszentmiklós Városi Önkormányzat** (Székhelye: 5200 Törökszentmiklós, Kossuth Lajos u. 135., adószáma: 15732767-2-16, képviseli: Markót Imre polgármester) továbbiakban **Megrendelő**, és

**RÁDIÓ HORIZONT Kft.** (Székhelye: 5200 Törökszentmiklós, Kossuth tér 6., adószáma: 13082475-2-16, képviseli: Édes Krisztina megbízott ügyvezető) továbbiakban: **Szolgáltató**

között helyi **Hírlap és mellékleteinek elkészítésére** alulírott időben az alábbi feltételekkel:

1) Szolgáltató feladata, hogy szolgáltatást biztosítson a Megrendelő részére az alább felsorolt sajtó termékek formájában:

1. **Törökszentmiklósi Hírlap 22** lapszám, melyből   várhatóan: 11 lapszám 8 oldalas, 11 lapszám 12 oldalas. A megjelenés szempontjából az augusztusi és a decemberi lapszám, dupla 16 oldalas (ez a 2x8 oldalas) (anyaga: 80 gr ofszet, kötészet: hajtva, méret: 242x318 mm, terjedelem: **8 oldal 9 lapszám, 2 lapszám, 16 oldal, és 11 lapszám 12 oldal**, szín: 1+1, Anyaga: 80 gr ofszet) 8000db-os példányszámban
2. A Törökszentmiklósi Hírlap mellékleteként a Hírlapba fűzve havonta megjelenő **Érték Megosztás Magazin**: 10 lapszám 12 oldalas (méret: A/5, oldalszám: 12 old. color, 115 gr. műnyomó, tűzve (A Törökszentmiklósi Hírlapba befűzve, de nem összetűzve) 8000db-os példányszámban
3. A Törökszentmiklósi Hírlap 26. lapszámában megjelenő **"fali naptár**" (méret:484x318 mm, a Hírlapba fűzve, színes, műnyomó, 115 gr., darabszám 8000 db-os példányszámban.

A Hírlapban pártatlanul és hitelesen tájékoztatást nyújt a Képviselő-testület, a Polgármesteri Hivatal aktuális munkájáról, gondoskodik a közérdekű információk lakosság számára történő közvetítéséről. Külön díjazás nélkül jelenteti meg a közérdekű közleményeket.

Közérdekű közleménynek a szerződés alkalmazása során az olyan információ minősül, amely állami vagy önkormányzati feladatot ellátó szervezet, illetve egyéb közcélt ellátó természetes személy és szervezet kérése alapján a lakosság figyelemfelhívását szolgálja, illetve amely valamely közérdekű cél támogatására, közérdekű eseményen való részvételre, valamint veszélyhelyzetre hívja fel a figyelmet.

A szolgáltató és a megrendelő folyamatosan együttműködik, a szolgáltató a megrendelővel való napi egyeztetést a médiareferens személyén keresztül végzi.

Az Önkormányzati Magazint, a közérdekű közleményeket és minden esetleges egyéb, jelen szerződés alapján megjelent műsorszámot archivál.

2) A Felek a szerződés során együttműködnek. Az együttműködésben Megrendelő részéről a szolgáltatások tartalmi kérdéseiben a kijelölt sajtó- és média referens, a szerződés teljesítése és a szerződési nyilatkozatok megtétele tekintetében a polgármester jogosult nyilatkozattételre. A médiareferens személyében történő esetleges változást a Megrendelő írásban közli a Szolgáltatóval.

3) A Felek e szerződést ***2021. január 1-től 2021. december 31-ig*** terjedő időre kötik meg.

4) Szolgáltatót az 1) pont szerinti szolgáltatásokért ***havonta 1.400.000,- Ft+ÁFA*** szolgáltatási díj illeti meg. A díjról Szolgáltató a teljesítést követően számlát állít ki, melyet Megrendelő 8 napon belül átutal. A Szolgáltató a Megrendelő előzetes tájékoztatása mellett évente kettő alkalommal maximum 6 hónapos időtartamra előlegszámlát bocsájthat ki.

5) Megrendelőt azonnali hatályú felmondás illeti meg, ha Szolgáltató szerződéses kötelezettségeit megszegi, és azt írásbeli felszólítás ellenére sem teljesíti (pótolja). Szerződéses kötelezettségnek tekintendő az 1) pont szerinti szolgáltatások bármelyike. Azonnali hatályú felmondással élhet továbbá a Megrendelő, ha a Szolgáltató megszegi a Médiaszolgáltatásról és a tömegkommunikációról szóló 2010. évi CLXXXV. törvény rendelkezéseit, és e tényt hatóság jogerős határozatában megállapítja. Az azonnali hatályú felmondás a közlés hónapjának utolsó napjára szól akkor, ha Megrendelő másként nem nyilatkozik. Amennyiben a Nemzeti Média és Hírközlési Hatóság nem ad engedélyt a Rádió Horizont Kft. műsor szolgáltatására, úgy a megrendelőt azonnali hatályú felmondás illeti meg.

6) Szolgáltató azonnali hatályú felmondásra jogosult, ha Megrendelő a 4) pont szerinti díjat írásbeli felszólításra sem fizeti meg.

A Felek fenti szerződést, mint akaratukkal mindenben megegyezőt írták alá.

Törökszentmiklós, 2020. december ……

|  |  |
| --- | --- |
| **\_\_\_\_\_\_\_\_\_\_\_\_\_\_\_\_\_\_\_\_\_\_****Törökszentmiklós Városi Önkormányzat****Megrendelő** | **\_\_\_\_\_\_\_\_\_\_\_\_\_\_\_\_\_\_\_\_\_\_****Rádió Horizont Kft.****Szolgáltató** |

|  |
| --- |
| **\_\_\_\_\_\_\_\_\_\_\_\_\_\_\_\_\_\_\_\_\_\_****Jogi ellenjegyző** |

|  |
| --- |
| **\_\_\_\_\_\_\_\_\_\_\_\_\_\_\_\_\_\_\_\_\_\_****Pénzügyi ellenjegyző** |